বন্দর থানার ওসি শাহীন মণ্ডল জানান, গতকাল মঙ্গলবার ভোরে সোনাচড়া রামনগর এলাকায় ১৫ থেকে ১৬ জনের সংঘবদ্ধ ডাকাতদল ডাকাতির প্রস্তুতি নিচ্ছিল। খবর পেয়ে পুলিশের একটি টহলদল সেখানে পৌঁছালে ডাকাতরা পুলিশকে লক্ষ্য করে গুলি ছুড়তে শুরু করে। পরে পুলিশও আত্মরক্ষার্থে পাল্টা গুলি ছোড়ে। একপর্যায়ে ডাকাতরা পালিয়ে গেলে ঘটনাস্থলে গুলিবিদ্ধ অবস্থায় ইব্রাহিমকে পড়ে থাকতে দেখা যায়। পরে পুলিশ তাঁকে উদ্ধার করে উপজেলা স্বাস্থ্য কমপ্লেক্সে নিয়ে গেলে চিকিৎসক তাঁকে মৃত ঘোষণা করেন। ঘটনাস্থল থেকে তিনটি ককটেল ও বেশ কিছুু দেশীয় অস্ত্র উদ্ধার করা হয়েছে।